APSTIPRINĀTS  
Valsts izglītības attīstības aģentūras  
iepirkuma komisijas

2018.gada 10.septembra sēdē   
protokols Nr.1

**Nolikums**

**Valsts izglītības attīstības aģentūras iepirkumam**

**“Nacionālā kontaktpunkta datu bāzes izstrāde” Nr.VIAA 2018/71**

1. **Vispārīgā informācija**
   1. Iepirkuma priekšmets ir Nacionālā kontaktpunkta datu bāzes izstrāde atbilstoši tehniskajai specifikācijai (pielikums Nr.2). Datu bāzes izstrāde ir paredzēta ES fondu projektā Nr.1.1.1.5/17/I/001 “Atbalsts starptautiskās sadarbības projektu izstrādei un īstenošanai”.

1.2. Pretendenti var iesniegt vienu piedāvājuma variantu par visu iepirkuma priekšmeta apjomu.

1.3. Iepirkuma identifikācijas numurs: VIAA 2018/71.

1.4. Pakalpojuma CPV kods: 72220000-5 (sistēmu un tehnisko konsultāciju pakalpojumi).

1.5. Piemērojamā iepirkuma metode: iepirkums Publisko iepirkumu likuma 9.panta noteiktajā kārtībā.

1. **Paredzamais līguma termiņš, līguma summa un apmaksas nosacījumi**
   1. Līguma darbības termiņš ir līdz pilnīgai saistību izpildei. Plānotais pakalpojuma uzsākšanas laiks – 2018.gada 1.oktobris (*objektīvu iemeslu dēļ (piemēram, ja līguma noslēgšana aizkavējas iepirkuma procesa rezultātā, utt.)* *šis termiņš var būt arī īsāks*). Nodevuma iesniegšanas termiņš pasūtītājam ir 2018.gada 30.novembris.
   2. Maksa par pakalpojumu tiks veikta pēc pilnībā izpildīta pakalpojuma saņemšanas 10 (desmit) darba dienu laikā pēc pieņemšanas – nodošanas akta parakstīšanas.
   3. Līguma izpilde var tikt finansēta no: projekta Nr.1.1.1.5/17/I/001 “Atbalsts starptautiskās sadarbības projektu izstrādei un īstenošanai”.
   4. Iepirkuma rezultātā tiks slēgts iepirkuma līgums par summu, kas nepārsniedz 20 000,00 EUR (Divdesmit tūkstoši euro un nulle centi) bez PVN.
2. **Piedāvājuma iesniegšanas laiks un vieta**
   1. Piedāvājumu var iesniegti personīgi vai sūtot pa pastu **līdz 2018.gada 26.septembris plkst.10:00**. Pasta sūtījumam jābūt nogādātam nolikuma 3.2.apakšpunktā norādītajā adresē līdz iepriekš minētajam termiņam.
   2. Piedāvājuma iesniegšanas vieta: Valsts izglītības attīstības aģentūra, Vaļņu ielā 1 (5.stāvs), Rīgā, LV – 1050.
   3. Informāciju par iepirkuma procesu sniedz: Zinātnes, pētniecības un inovāciju politikas atbalsta departamenta Nacionālā kontaktpunkta vadītāja vietniece Agita Grenenberga, tālr.: 67785432, faksa Nr.: 67814344, elektroniskā pasta adrese: [agita.grenenberga@viaa.gov.lv](mailto:agita.grenenberga@viaa.gov.lv) . Kontaktpersona par tehnisko specifikāciju: Zinātnes, pētniecības un inovāciju politikas atbalsta departamenta Nacionālā kontaktpunkta vadītājs Jānis Ancāns, tālr.: 67358451, elektroniskā pasta adrese [janis.ancans@viaa.gov.lv](mailto:janis.ancans@viaa.gov.lv) .
   4. Piedāvājums, kas iesniegts pēc 3.1.apakšpunktā minētā termiņa, neatvērts tiks nosūtīts pa pastu atpakaļ tā iesniedzējam ierakstītā pasta sūtījumā.
   5. Pretendents pirms piedāvājumu iesniegšanas termiņa beigām var grozīt iesniegto piedāvājumu. Šādā gadījumā pretendentam jānodrošina, lai piedāvājuma grozījumi tiktu iesniegti rakstveidā līdz nolikuma 3.1.apakšpunktā noteiktajām piedāvājumu iesniegšanas termiņa beigām. Uz aploksnes papildus nolikuma 4.1.apakšpunktā norādītajai informācijai ir jābūt norādei – „GROZĪJUMI”. Piedāvājuma grozīšanas gadījumā pretendents iesniedz jaunu piedāvājumu. Par piedāvājuma iesniegšanas laiku uzskatīs brīdi, kad iesniegti attiecīgā piedāvājuma pēdējie grozījumi.
   6. Pēc piedāvājumu iesniegšanas termiņa beigām pretendents nevar grozīt vai papildināt savu piedāvājumu.
3. **Piedāvājuma noformējums**
   1. Piedaloties iepirkumā, pretendents iesniedz piedāvājuma oriģinālu 1 (vienā) eksemplārā un piedāvājuma kopiju 1 (vienā) eksemplārā, ievietojot tos aizlīmētā aploksnē, uz kuras norāda:

|  |
| --- |
| **Neatvērt pirms piedāvājuma iesniegšanas termiņa beigām**  **2018.gada 26.septembra** **plkst.10:00.**  Valsts izglītības attīstības aģentūra  Vaļņu ielā 1, Rīgā, LV-1050, 5.stāvs  *pretendenta nosaukums, juridiskā adrese un tālrunis*  piedāvājums iepirkumā  “Nacionālā kontaktpunkta datu bāzes izstrāde”.  identifikācijas Nr.: VIAA 2018/71 |

* 1. Piedāvājums sastāv no:
     1. pretendenta atlases dokumentiem, ieskaitot pieteikumu dalībai iepirkumā;
     2. finanšu piedāvājuma.
  2. Piedāvājuma papildinājumi vai atsaukumi jāiesniedz rakstveidā personīgi vai pasta sūtījumā aizzīmogotā aploksnē līdz piedāvājuma atvēršanai nolikuma 3.1.apakšpunktā norādītajam laikam un 3.2.apakšpunktā norādītajā vietā. Piegādātājs noformē aploksni atbilstoši nolikuma 4.1.apakšpunkta prasībām, ar papildu norādi uz aploksnes – **„PAPILDINĀJUMS”** vai **„ATSAUKUMS”**.
  3. Visām piedāvājumu sastāvdaļām un pieteikumam dalībai iepirkumā jābūt noformētiem atbilstoši spēkā esošo normatīvo aktu prasībām, tas ir, caurauklotiem kopā tā, lai dokumentus nebūtu iespējams atdalīt. Diegus stingri jānostiprina ar papīra lapiņu. Cauršūtie dokumenti jāapstiprina ar pretendenta pārstāvja (ar paraksta tiesībām) parakstu. Dokumentu visām lapaspusēm jābūt secīgi sanumurētām, un numerācijai jāatbilst pievienotajam satura rādītājam.
  4. Piedāvājumā iekļautajiem dokumentiem jābūt skaidri salasāmiem, bez dzēsumiem, labojumiem un svītrojumiem vai citām īpatnībām.
  5. Piedāvājumu sagatavo latviešu valodā. Citā valodā sagatavotajiem piedāvājuma dokumentiem jāpievieno pretendenta apliecināts tulkojums latviešu valodā saskaņā ar spēkā esošo normatīvo aktu prasībām.
  6. Piedāvājumu paraksta pretendenta pārstāvis ar paraksta tiesībām vai tā pilnvarota persona. Ja piedāvājumā iekļauto dokumentāciju paraksta pilnvarota persona, piedāvājumam pievieno attiecīgu pilnvaru.
  7. Ja pretendents iesniedz dokumentu kopijas, tās jāapliecina spēkā esošajos normatīvajos aktos noteiktajā kārtībā. Iesniedzot piedāvājumu, pretendents ir tiesīgs visu iesniegto dokumentu atvasinājumu, un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots. Ja iepirkuma komisijai rodas šaubas par iesniegtā dokumenta kopijas autentiskumu, tā var pieprasīt, lai pretendents uzrāda dokumenta oriģinālu.
  8. Iesniedzot piedāvājumu, pretendents pilnībā piekrīt visiem nolikuma noteikumiem.
  9. Informācijas apmaiņa starp pasūtītāju un pretendentu notiek rakstveidā: pa pastu, pa faksu vai elektroniski.

1. **Prasības pretendentiem**
   1. Pasūtītājs izslēdz pretendentu no turpmākās dalības iepirkumā, kā arī neturpina izskatīt pretendenta piedāvājumu, ja iepirkuma komisija konstatēs, ka pretendents neatbilst Nolikuma 5.2.punkta prasībām.
   2. Pretendents piedāvājumā iekļauj:

|  |  |  |
| --- | --- | --- |
| **Nr.** | **Prasība** | **Iesniedzamais dokuments** |
| 5.2.1. | Pretendenta izteikta griba dalībai iepirkumā. | * **pieteikums** (atbilstoši Nolikuma 1.pielikumam), ko parakstījusi persona ar pretendenta pārstāvības tiesībām vai tā pilnvarotā persona. * Pretendenta amatpersonas ar pārstāvības tiesībām izdota **pilnvara** (oriģināls vai kopija) citai personai parakstīt piedāvājumu, ja tā atšķiras no Latvijas Republikas Uzņēmumu reģistra (turpmāk – Uzņēmumu reģistrs) datubāzē norādītās informācijas. |
| 5.2.2. | Pretendents normatīvajos aktos noteiktajā kārtībā ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs, ja to paredz attiecīgās valsts regulējums. | * Pretendenta, kas reģistrēts Latvijas Republikas Uzņēmumu reģistra Komercreģistrā, reģistrācijas faktu iepirkuma komisija pārbauda Latvijas Republikas Uzņēmumu reģistra mājas lapā. * Ja pretendents normatīvajos aktos noteiktajā kārtībā ir reģistrēts ārvalstīs, pretendentam jāiesniedz kompetentas iestādes izsniegta reģistrācijas apliecības kopija vai, ja tādas nav (reģistrācijas valsts normatīvais regulējums neparedz reģistrācijas apliecības izdošanu) tad iesniedz informāciju par pretendenta reģistrācijas numuru un reģistrācijas laiku (ja numurs tiek izsniegts un laiks fiksēts), kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu. |
| 5.2.3. | Pretendentam ir jābūt pieredzei iepriekšējo 3 (trīs) gadu laikā (2015., 2016., 2017., un 2018.gadā līdz piedāvājuma iesniegšanas termiņa beigām) vismaz 1 (vienas) līdzvērtīgas informācijas sistēmas vai datu bāzes izstrādē. | Pieredze tiek apliecināta aizpildot un parakstot Iepirkuma Nolikumam pievienoto veidlapu “Pretendenta pieredze līdzvērtīgu pakalpojumu sniegšanā” (3.pielikums). |

* 1. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda pasūtītājam, ka viņa rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu pretendenta rīcībā.
  2. Pasūtītājs izslēdz pretendentu, kuram būtu piešķiramas iepirkuma līguma slēgšanas tiesības, no dalības iepirkumā, ja konstatē jebkuru no Publisko iepirkumu likuma 9.panta astotajā daļā minētajiem gadījumiem.
  3. Iepirkuma komisija attiecībā uz pretendentu, kuram būtu piešķiramas līguma slēgšanas tiesības, pārbauda Publisko iepirkumu likuma 9.panta astotajā daļā (nolikuma 5.4.punktā) minēto izslēgšanas gadījumu esamību Publisko iepirkumu likuma 9.panta devītajā daļā noteiktajā kārtībā.
  4. Prasības dokumentu iesniegšanai:

5.6.1. Iepirkuma pieteikumu, apliecinājumu par pieredzi un finanšu piedāvājumu jāparaksta pretendenta personai ar pārstāvības tiesībām. Ja piedāvājumu paraksta pretendenta pilnvarota persona, piedāvājumam pievieno pretendenta pārstāvja ar paraksta tiesībām izdotu pilnvaru (oriģinālu vai kopiju) attiecīgajai personai pārstāvēt pretendenta intereses.

5.6.2. Ja piedāvājumu iepirkumam iesniedz piegādātāju apvienība un sadarbības līgumā nav atrunātas pārstāvības tiesības, gan pieteikumu dalībai iepirkumā, gan apliecinājumu par pieredzi, un finanšu piedāvājumu, jāparaksta katras personas, kas iekļauta piegādātāju apvienībā, pārstāvim ar pārstāvības tiesībām.

5.6.3. Ja pretendents līguma izpildē piesaista apakšuzņēmējus, tad papildus iesniedzamo dokumentu paketei jāiesniedz saraksts ar apakšuzņēmējiem, norādot apakšuzņēmēju nosaukumu un apakšuzņēmējiem nododamās līguma daļas aprakstu un apjomu procentos no kopējās līguma vērtības, kā arī par šiem apakšuzņēmējiem jāiesniedz Nolikuma 5.2.2. punktā minētos dokumentus un apliecinājums par piekrišanu būt apakšuzņēmējam.

5.6.4. Ja piedāvājumu iesniedz pretendents, kas ir piegādātāju apvienība, tad piegādātāju apvienība kopā iesniedz šādus dokumentus:

5.6.4.1. piegādātāju apvienības sadarbības līguma kopiju. Sadarbības līgumā obligāti ir jābūt fiksētam:

5.6.4.1.1. kādas personas ir apvienojušās piegādātāju apvienībā,

5.6.4.1.2. katra piegādātāju apvienības dalībnieka veicamo darbu apjomam,

5.6.4.1.3. piegādātāju apvienības pārstāvības tiesībām,

5.5.4.2. Dokumenti, kas minēti Nolikuma 5.2.1., 5.2.3., 5.2.4.punktā, jāiesniedz par piegādātāju apvienību kopā, bet Nolikuma 5.2.2.punktā minētos dokumentus, jāiesniedz par katru piegādātāju apvienības dalībnieku atsevišķi, par katru personālsabiedrības biedru atsevišķi, ja pretendents ir personālsabiedrība, kā arī par pretendenta norādīto personu, uz kura iespējām pretendents balstās, lai apliecinātu savu kvalifikāciju, kā arī par katru apakšuzņēmēju.

1. **Tehniskais un finanšu piedāvājums**
   1. Sagatavojot tehnisko piedāvājumu un finanšu piedāvājumu, jāņem vērā šādi noteikumi:
      1. Pakalpojuma Tehniskās specifikācijas prasības ir norādītas iepirkuma Nolikuma 2. pielikumā.
      2. Pretendents, iesniedzot pieteikumu par piedalīšanos iepirkumā (iepirkuma nolikuma 1.pielikums), ar tā parakstīšanu apliecina, ka piekrīt izpildīt visus Tehniskajā specifikācijā iekļautos darba uzdevumus atbilstoši Tehniskajā specifikācijā izvirzītajām prasībām.
   2. Pretendenta parakstīts Finanšu piedāvājums (atbilstoši nolikuma 4.pielikuma formai). Finanšu piedāvājumam jābūt izteiktam EUR, ietverot visus spēkā esošajos normatīvajos aktos paredzētos nodokļus (izņemot pievienotās vērtības nodokli (turpmāk – PVN)), nodevas un ar līguma izpildi saistītos izdevumus.

1. **Piedāvājumu vērtēšana un lēmuma pieņemšana**
   1. Iepirkuma komisija pārbaudīs piedāvājumu atbilstību nolikumā norādītajām prasībām.
   2. Iepirkuma komisija par atbilstošiem uzskatīs tikai tos piedāvājumus, kuri atbilst visām nolikuma 5.2.punktā norādītajām prasībām. Neatbilstošos piedāvājumus tālāk nevērtēs.
   3. Par pretendentu, kuram būtu piešķiramas iepirkuma līguma slēgšanas tiesības, iepirkuma komisija atzīs to pretendentu, kurš būs atbilstošs visām iepirkuma nolikumā izvirzītajām prasībām un kura iesniegtais piedāvājums būs saimnieciski visizdevīgākais piedāvājums, kuru nosaka, ņemot vērā tikai cenu.
   4. Pasūtītājs informēs visus pretendentus par iepirkumā izraudzīto pretendentu triju darbdienu laikā pēc lēmuma pieņemšanas.
   5. Desmit darbdienu laikā pēc tam, kad noslēgts iepirkuma līgums, pasūtītājs sagatavo un publikāciju vadības sistēmā publicē informatīvu paziņojumu par noslēgto līgumu.
   6. Pretendentam, kuram tiks piešķirtas līguma slēgšanas tiesības, Iepirkumu komisija nosūtīs parakstīšanai iepirkuma līgumu. Gadījumā, ja pretendents, kuram tika piešķirtas līguma slēgšanas tiesības Iepirkumu komisijas norādītajā termiņā nenogādās Pasūtītājam no savas puses parakstītu iepirkuma līgumu, tiks uzskatīts, ka pretendents atsakās noslēgt iepirkuma līgumu, un Iepirkumu komisija pieņems lēmumu slēgt līgumu ar nākamo pretendentu, kas atbilst nolikuma prasībām un ir ar viszemāko pakalpojuma cenu vai pārtraukt iepirkumu bez līguma noslēgšanas.
2. **Lēmums par iepirkuma izbeigšanu bez līguma noslēgšanas**

Pasūtītājs var pieņemt lēmumu par iepirkuma izbeigšanu bez līguma noslēgšanas, ja nav iesniegti piedāvājumi vai iesniegtie piedāvājumi neatbilst nolikuma vai tā pielikumos noteiktajām prasībām, ja Pasūtītājam nav pietiekami finanšu resursi, vai nav vairs nepieciešamības pēc pakalpojuma, kā arī citos gadījumos saskaņā ar normatīvajiem aktiem.

f

**9. Pārējie noteikumi**

9.1. Visi izdevumi, kas saistīti ar iepirkuma piedāvājuma sagatavošanu un iesniegšanu, jāsedz pretendentam.

9.2. Iepirkuma nolikums sastādīts latviešu valodā pavisam uz 18 lapām, kam pievienoti šādi pielikumi:

9.2.1. Pieteikums dalībai iepirkumā;

9.2.2.Darba uzdevumi un Tehniskā specifikācija Nacionālā kontaktpunkta datu bāzes izstrādei;

9.2.3. Informācija par pretendenta pieredzi;

9.2.4. Finanšu piedāvājums;

1.pielikums

Iepirkuma nolikumam

id Nr. VIAA 2018/71

PIETEIKUMS

identifikācijas Nr. VIAA 2018/71

2018.gada \_\_\_.\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_, reģistrācijas nr. \_\_\_\_\_\_\_\_\_\_\_

pretendenta nosaukums

Adrese:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(turpmāk tekstā – Pretendents), iesniedzot šo piedāvājumu piesakās Valsts izglītības attīstības aģentūras (turpmāk tekstā – Pasūtītājs) izsludinātajā iepirkumā identifikācijas Nr. VIAA 2018/71.

Pretendents ir iepazinies ar Pasūtītāja noteiktajām prasībām un iepirkuma dokumentiem, un piedāvā nodrošināt Pasūtītājam nepieciešamos pakalpojumu

saskaņā ar iepirkuma nolikumā noteiktajām prasībām.

Iesniedzot šo pieteikumu, Pretendents apliecina, ka:

1. piedāvājums pilnā apmērā ietver Pasūtītāja noteiktās prasības;

2. piekrīt Pasūtītāja noteiktajiem iepirkuma nosacījumiem un iepirkuma tehniskajām prasībām;

3. nav tādu apstākļu, kuri liegtu Pretendentam piedalīties iepirkumā un pildīt iepirkuma nolikumā un tā pielikumos norādītās prasības;

4. apliecina, ka tā rīcībā ir pakalpojuma sniegšanai nepieciešamais tehniskais aprīkojums, nepieciešamās profesionālās un organizatoriskās spējas, kā arī infrastruktūra, pakalpojuma sekmīgai sniegšanai atbilstoši Nolikumā noteiktajām prasībām;

5. apņemas ievērot iepirkuma nolikumā un tehniskajā specifikācijā, un, līguma slēgšanas tiesību piešķiršanas gadījumā, iepirkuma līgumā noteiktās prasības;

6. nekādā veidā nav ieinteresēts nevienā citā piedāvājumā, kas iesniegts šajā iepirkumā;

7. visas piedāvājumā sniegtās ziņas ir patiesas;

8. piekrīt, ka Pasūtītājs var izmantot piedāvājumā norādītos pretendenta datus, lai iegūtu vai pārbaudītu informāciju, kas nepieciešama lēmuma par iepirkuma rezultātiem pieņemšanai un iepirkuma līguma noslēgšanai.

Pretendents: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Reģistrācijas Nr./ personas kods \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Juridiskā un biroja\* adrese/ deklarētā dzīvesvieta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Ar iepirkumu saistīto dokumentāciju lūdzam nosūtīt uz (atzīmēt atbilstošo):*

* *juridisko adresi;*
* *biroja adresi.*

Kontaktpersona , tālrunis\*\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e-pasts\* , telefakss\*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Pretendenta amatpersonas vārds, uzvārds, amats** |  |
| **Paraksts** |  |
| **Datums** |  |

*\*lūdzam norādīt tādu kontaktpersonu, adresi un sakaru līdzekļus, ar kuriem pasūtītājs var sazināties ar pretendentu vai tā pārstāvi konkrētā iepirkuma jautājumos. Pretendentam ir jābūt sasniedzamam norādītajā kontaktadresē un caur norādītajiem sakaru līdzekļiem, kurus nepieciešamības gadījumā pasūtītājs izmantos komunikācijai ar pretendentu, iepirkuma ietvaros. Gadījumā, ja pretendents nav sasniedzams kādā no tā uzrādītajiem komunikācijas līdzekļiem vai adresēm, pasūtītājs neatbild par nesaņemto informāciju.*

2.pielikums

iepirkuma nolikumam

iepirkuma id. Nr.VIAA 2018/71





*1.1.1. specifiskā atbalsta mērķis “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā”*

***1.1.1.5. pasākums “Atbalsts starptautiskās sadarbības projektiem pētniecībā un inovācijās” - 1.kārta***

***Projekts Nr.1.1.1.5/17/I/001 “Atbalsts starptautiskās sadarbības projektu izstrādei un īstenošanai”***

**NKP KLIENTU DATU BĀZES IZSTRĀDES TEHNISKĀS SPECIFIKĀCIJAS UZDEVUMI**

**Nolūks**

Šī dokumenta nolūks ir definēt prasības Valsts izglītības attīstības aģentūras Nacionāla kontaktpunkta (NKP) klientu datu bāzes izstrādei.

**Darbības sfēra**

Šī dokumenta darbības sfēra ir 1.1.1.5. pasākuma “Atbalsts starptautiskās sadarbības projektiem pētniecībā un inovācijās” Projekta Nr.1.1.1.5/17/I/001 “Atbalsts starptautiskās sadarbības projektu izstrādei un īstenošanai” Valsts izglītības attīstības aģentūras NKP klientu datu bāzes attīstībā un integrācija ar Nacionālās zinātniskās darbības informācijas sistēmu (NZDIS)

**Projekta darbība:** NKP klientu – programmas “Apvārsnis 2020” potenciālo projektu iesniedzēju – datubāzes attīstība, tostarp integrācija ar NZDIS

**Darbības apraksts:** Projekta ietvaros plānota iekšējās komunikācijas platformas modeļa izstrāde informācijas aprites nodrošināšanai starp projekta īstenošanā iesaistīto organizāciju pārstāvjiem. Projekta darbības ietvaros tiks arī izstrādāts iekšējās komunikācijas platformas modelis informācijas aprites nodrošināšanai starp projekta īstenošanā iesaistīto organizāciju un ārējiem sadarbības partneriem, kā zinātniskās institūcijas, NVO, MVU utt. Tiks sistematizēta Latvijas dalībnieku dalība Apvārsnis 2020 un noteikta korelācija starp NKP darbības efektivitāti sniedzot fokusētas konsultācijas “Apvārsnis 2020” projektu pieteicējiem. Papildus izveidotais rīks kalpos kā statistikas rīks Latvijas starptautiskās sadarbības novērtēšanā – Reģiona/Eiropas/Pasaules līmenī.

Tāpat plānota NKP datu bāzes integrācija ar NZDIS sistēmu. Pirms projekta iesnieguma iesniegšanas ir veikta priekšizpēte par tehnisko risinājumu iespējām NZDIS savietošanai ar NKP datu bāzi, kuras laikā noskaidrots, ka tehniski ir iespējams NZDIS sistēmu papildināt ar informāciju no NKP datubāzes.

**Rezultāts:** Pilnveidota Nacionālā kontaktpunkta klientu datubāze, kas integrēta ar NZDIS

1. **Komunikācijas platforma**

Komunikācijas platforma ir paredzēta saziņai starp Valsts izglītības attīstības aģentūru un “Apvārsnis 2020” projektu pieteicējiem, kā zinātniskās institūcijas, NVO, MVU utt. Komunikācijas platformai ir jānodrošina sekojošas funkcijas:

* 1. e-pastu sarakstu ģenerēšana atbilstoši izvelētajiem kritērijiem – pīlārs “CD\_THEMA\_PILLAR” un tematika “CD\_THEMA\_OBJECTIVE”, sk. NKP klientu datu bāzes izstrādes tehniskās specifikācijas uzdevumu 1. pielikumu “datu bāzes datu lauki”.
  2. e-pastu izsūtīšana ar iespēju izvelēties e-pastu sarakstu.
  3. Pieteikšanas uz semināriem/pasākumiem ar iespēju piereģistrēties. Jāparedz iespēja saglabāt izveidotās reģistrācijas lapas to vēlākai lietošanai un pielāgošanai pēc vajadzības.

1. **Klientu datu bāze**

Klientu datu bāzē tiks apkopota informācija par Latvijas dalībnieku dalību “Apvārsnis 2020” programmas konkursos. Datu bāze regulāri tiks papildināta. Klientu datu bāze ir paredzēta Valsts izglītības attīstības aģentūras darbinieku iekšējai lietošanai. Klientu datu bāzei ir jānodrošina sekojošas funkcijas:

* 1. Datiem datu bāzē jāielasās no MS Excel avota failiem (failiem ir vienāda struktūra), sk. NKP klientu datu bāzes izstrādes tehniskās specifikācijas uzdevumu 1. pielikumu “datu bāzes datu lauki”.
  2. Jābūt iespējai papildināt/atjaunināt datus no MS Excel avota failiem (failiem ir vienāda struktūra), sk. NKP klientu datu bāzes izstrādes tehniskās specifikācijas uzdevumu 1. pielikumu “datu bāzes datu lauki”.
  3. Jābūt iespējai ģenerēt standarta statistiskās atskaites atbilstoši izvelētajiem parametriem: projektu partneru pārstāvētās valstis; kopējais finansējums pa jomām (norādīts MS Excel avotā norādītas kā “Pīlāra apakšsadaļa”) un atsevišķiem dalībniekiem; kopējais un virssliekšņa dalību skaits no Latvijas pa jomām kā norādīts “Pīlāra apakšsadaļā”; visa informācija ir 1. pielikumā definētajos MS Excel avotu failu datu laukos. Jāparedz iespēja saglabāt izveidotās atskaites to vēlākai lietošanai un pielāgošanai pēc vajadzības.
  4. Jābūt iespējai ģenerēt standarta grafikus atbilstoši izvelētajiem parametriem. Jāparedz iespēja saglabāt izveidotos grafikus to vēlākai lietošanai un pielāgošanai pēc vajadzības.
  5. Auditācijas ierakstu un rezerves kopēšanas funkcijas.

1. **NKP klientu datu bāzes integrācija ar NZDIS sistēmu**

NKP klientu datu bāzei jābūt integrētai ar NZDIS Zinātniskās darbības projektu datubāzi. Integrācijas nolūkiem ir jānodrošina sekojošas funkcijas:

* 1. Datu eksports no NKP klientu datu bāzes uz NZDIS Zinātniskās darbības projektu datubāzi. Datu eksports notiek tikai no finansēto projektu sadaļas “LV\_Granted”. Datu lauki saskaņā ar NKP klientu datu bāzes izstrādes tehniskās specifikācijas uzdevumu 2. pielikumu “datu transports uz NZDIS”.
  2. Datu nosūtīšanai uz NZDIS ir jānotiek automātiski 1 reizi mēnesī, kā arī jānodrošina iespēja šo darbību veikt manuāli pēc nepieciešamības.

NZDIS vispārējais apraksts

Nacionālā zinātniskās darbības informācijas sistēma (NZDIS) ir Izglītības ministrijas informācijas sistēma, kas apkopos datus par zinātnisko darbību Latvijā. Sistēmai ir iespējami šādi lietotāji: publiskais lietotājs, zinātnisko institūciju lietveži, valsts iestāžu darbinieki un zinātnieki. Katram no šiem lietotājiem var konfigurēt dažādas lomas un pieeju informācijai. Nacionālā zinātniskās darbības informācijas sistēma izveidota ERAF projekta „Vienota nacionālas nozīmes Latvijas akadēmiskā pamattīkla izveide zinātniskās darbības nodrošināšanai” ietvaros. Sistēmas izveides mērķis ir informācijas par zinātnisko darbību apkopošana vienuviet, lai nodrošinātu zinātnes politikas izstrādi un īstenošanu, kā arī informētu sabiedrību par zinātniskās darbības rezultātiem un nodrošinātu atvērtās zinātnes pieeju.

NZDIS tiks iekļautas ziņas par zinātniskajās institūcijās nodarbinātajiem, realizētajiem projektiem, NZDIS attīstības turpinājumā tiks izstrādāts risinājums par atskaišu pievienošanu un apstrādi, NZDIS tiks apkopoti zinātniskās darbības rezultāti, zinātnisko institūciju darbības pārskati, kā arī NZDIS sastāvdaļa ir zinātnisko institūciju un zinātnieku reģistri.

NZDIS izmantotās tehnoloģijas

NZDIS realizēta uz atvērtā koda tehnoloģijām:

1. PostgreSQL datu bāzes vadības sistēma - http://www.postgresql.org/
2. Spray web aplikāciju serveris - http://spray.io/
3. Java virtuālā mašīna - https://www.java.com/en/download/
4. Scala programmēšanas valoda - http://www.scala-lang.org/
5. TreSQL datu izgūšanas valoda - https://github.com/mrumkovskis/Query
6. Querease objektu relāciju transformācijas - https://github.com/guntiso/querease
7. Jasper atskaišu veidošanas rīks - http://community.jaspersoft.com/project/ireport-designer
8. PHP programmēšanas valoda - http://www.php.net/

Nodrošinot datu glabāšanu PostgreSQL datu bāzē un integrācijai ar ārējām sistēmām (ieskaitot zinātnisko institūciju sistēmas), izmantojot REST servisus (nododot un saņemot datus JSON (JavaScript Object Notation) vai XML formātā). Katalogi reprezentēti sistēmā ar PHP ietvara satura tipu palīdzību. Katram konkrētam kataloga datu objektam tiks izveidots savs satura tips sistēmā, ieskaitot visus nepieciešamos laukus. Lietotāju tiesības piekļuvei datiem tiks nodrošinātas, izmantojot tiesību moduli (ar lomu mehānismu), ka arī apvienojot lietotājus grupās.

Detalizētu informāciju par tehnisko risinājumu izstrādes laikā, būs iespēja saņemt, sazinoties ar dokumentā norādīto NZDIS izstrādātāju.

**Saistība ar citiem dokumentiem**

1. NKP klientu datu bāzes izstrādes nolikums
2. NKP klientu datu bāzes izstrādes tehniskās specifikācijas uzdevumu 1. pielikums “datu bāzes datu lauki”
3. NKP klientu datu bāzes izstrādes tehniskās specifikācijas uzdevumu 2. pielikums “datu transports uz NZDIS”

NKP klientu datu bāze jāveido no MS Excel avotu faila, kuru pēc iepirkuma rezultātu pasludināšanas piegadās pasūtītais (Valsts izglītības attīstības aģentūra). Avota fails apkopo informāciju par Latvijas dalībnieku pieteikumiem “Apvārsnis 2020” programmas konkursos un sastāv no 4 darba lapām:


* LV\_NotEligible (projekti neatbilstoši kritērijiem)
* LV\_Eligible (projekti atbilstoši kritērijiem)
* LV\_AboveThreshold (projekti kas saņēmuši virs sliekšņa vērtējumu)
* LV\_Granted (finansētie projekti)



Darba lapām ir vienāda struktūra. MS Excel avotu faila datu lauki un to atšifrējums:

|  |  |
| --- | --- |
| **datu lauks MS Excel avotu failā** | **atšifrējums** |
| CD\_PROJ\_ID | Projekta numurs |
| CD\_ACTION\_TYPE | Konkursa veids |
| LB\_STATUS\_DESCR | Līguma statuss |
| DT\_PROJECT\_START | Projekta sākuma datums |
| DT\_PROJECT\_END | Projekta beigu datums |
| LB\_TITLE | Projekta nosaukums |
| CD\_ACRONYM | Projekta akronīms |
| CD\_THEMA\_PILLAR | Pīlārs |
| CD\_THEMA\_OBJECTIVE | Pīlāra apakšsasaļa |
| CD\_TOPIC | Konkursa nosaukums |
| AM\_TOT\_COST | Kopējais projekta finansējums |
| AM\_EC\_CONTRIBUTION | EK projekta finansējums |
| QT\_NBR\_OF\_PARTICIPANTS | Dalībnieku skaits |
| CD\_ROLE | Dalībnieka loma projekta |
| LB\_LEGAL\_NAME | Dalībnieka nosaukums |
| AM\_COST | Latvijas dalībnieka kopējais saņemtais finansējums projektā |
| AM\_EC\_CONTRIB | Latvijas dalībnieka saņemtais EK finansējums projektā |
| CD\_PHONE | Tālrunis |
| FIRST\_NAME | Projekta vadītāja vārds |
| LAST\_NAME | Projekta vadītāja uzvārds |
| EMAIL | e-pasts |

Pasūtītājam jābūt iespējai papildināt/atjaunināt NKP klientu datu bāzi no MS Excel avota failiem, kā arī nepieciešamības gadījumā pievienot datu bāzē papildus kolonnas un datu laukus.

**Skats no Nacionālās zinātniskās darbības informācijas sistēmas (NZDIS)**





**Datu lauki integrācijai ar NZDIS sistēmu**

|  |  |
| --- | --- |
| **datu lauks NZDIS sistēmā** | **datu lauks NKP datu bāzē** |
| Projekta Nr. | CD\_PROJ\_ID |
| Projekta nosaukums | LB\_TITLE |
| Projekta veids (izvēlne) | Apvārsnis 2020 (Horizon 2020) programmas projekts (visiem projektiem) |
| Zinātniskā institūcija (izvēlne) | LB\_LEGAL\_NAME |
| Projekta pasūtītājs vai uzraugošā iestāde | Eiropas Komisija (visiem projektiem) |
| Statuss (izvēlne) | LB\_STATUS\_DESCR |
| Īstenošanas termiņš no | DT\_PROJECT\_START |
| Īstenošanas termiņš līdz | DT\_PROJECT\_END |
| Projekta vadītāja vārds | FIRST\_NAME |
| Projekta vadītāja uzvārds | LAST\_NAME |
| Kopējais finansējums (ar PVN), EUR | AM\_TOT\_COST |
| Ārvalstu finanšu instrumentu (t.sk. ES fondu) finansējums, EUR | AM\_EC\_CONTRIBUTION |

Ar NZDIS integrācijas risinājuma aprakstu var iepazīties šeit: <https://sciencelatvia.lv/#/pub/user_material/198059>

Ar Excel šabloniem datu augšupielādei var iepazīties šeit: <https://sciencelatvia.lv/#/pub/user_material/9245>

3.pielikums

Iepirkuma nolikumam

id Nr. VIAA 2018/71

**Informācija par Pretendenta pieredzi (veidlapa)**

|  |  |
| --- | --- |
| **Prasības** | **Pretendenta informācija** |
| Pretendentam ir jābūt pieredzei iepriekšējo 3 (trīs) gadu laikā (2015., 2016., 2017., un 2018.gadā līdz piedāvājuma iesniegšanas termiņa beigām) vismaz 1 (vienas) līdzvērtīgas datu bāzes vai informācijas sistēmas izstrādē. |  |

4.pielikums

Iepirkuma nolikumam

id Nr. VIAA 2018/71

**Finanšu piedāvājums (veidlapa)**

| Pakalpojuma nosaukums | Piedāvātā cena par pakalpojumu,  EUR **(**bez PVN) |
| --- | --- |
|  |  |
| Nacionālā kontaktpunkta datu bāzes izstrāde |  |

Ja Pretendents ir fiziska persona, Finanšu piedāvājuma iepirkuma ailē „Piedāvātā cena” Pretendents norāda pakalpojuma sniegšanas cenu, ieskaitot visus normatīvajos aktos noteiktos nodokļu maksājumus, kas piemērojami fiziskai personai izmaksājamai atlīdzībai, tajā skaitā darba devēja maksājamā valsts sociālās apdrošināšanas obligāto iemaksu daļa.

|  |  |
| --- | --- |
| **Pretendenta amatpersonas vārds, uzvārds, amats** |  |
| **Paraksts** |  |
| **Datums** |  |